CELEX: 52013PC0693
Language: ro
Date: 2013-10-09
Title: Propunere de DECIZIE A CONSILIULUI privind poziția care urmează să fie adoptată de Uniune în cadrul comitetului administrativ al Comisiei Economice pentru Europa a Organizației Națiunilor Unite în privința proiectului de regulament privind dispozițiile uniforme referitoare la omologarea dispozitivelor de postechipare pentru controlul emisiilor (REC) pentru vehicule grele, tractoare agricole și forestiere și utilaje mobile nerutiere echipate cu motoare cu aprindere prin compresie

|
			
		
		
		52013PC0693
		
			Propunere de DECIZIE A CONSILIULUI privind poziția care urmează să fie adoptată de Uniune în cadrul comitetului administrativ al Comisiei Economice pentru Europa a Organizației Națiunilor Unite în privința proiectului de regulament privind dispozițiile uniforme referitoare la omologarea dispozitivelor de postechipare pentru controlul emisiilor (REC) pentru vehicule grele, tractoare agricole și forestiere și utilaje mobile nerutiere echipate cu motoare cu aprindere prin compresie /* COM/2013/0693 final - 2013/0333 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
·                        
Motivele și obiectivele propunerii
La nivel internațional, Comisia
Economică pentru Europa a Organizației Națiunilor Unite
(CEE-ONU) elaborează cerințe armonizate, menite să înlăture
barierele tehnice din calea comerțului cu autovehicule și sisteme
utilizate pentru astfel de autovehicule între părțile contractante la
Acordul revizuit din 1958 și să garanteze că aceste vehicule
oferă un nivel ridicat de siguranță și protecție a
mediului.
CEE-ONU a finalizat recent un proiect de
regulament privind dispozițiile uniforme referitoare la omologarea
dispozitivelor de postechipare pentru controlul emisiilor (REC) pentru vehicule
grele, tractoare agricole și forestiere și utilaje mobile nerutiere
echipate cu motoare cu aprindere prin compresie. Obiectivul acestui proiect de
regulament este de a stabili un set de cerințe pentru omologarea
respectivelor dispozitive, care să asigure un nivel acceptabil de
performanțe de mediu și funcționarea corectă în timpul
duratei de viață a acestora.
Scopul prezentei propuneri este să
definească poziția Uniunii în legătură cu proiectul de
regulament al CEE-ONU privind omologarea REC și, prin urmare, să
permită Uniunii, reprezentată de Comisie, să voteze în favoarea
acestui proiect.
·                        
Contextul general
Cerințele tehnice privind omologarea de
tip a dispozitivelor de postechipare destinate reducerii emisiilor sunt în
prezent stabilite la nivel național. Adoptarea proiectului de regulament
CEE-ONU privind omologarea REC va permite înregistrarea unor progrese
semnificative în domeniul armonizării pieței și al
îndepărtării ultimelor bariere comerciale care vizează REC,
întrucât statele membre ale UE pot folosi textul respectiv drept
referință în momentul pregătirii legislațiilor lor
naționale.
În consecință, în prezent se
preconizează că Uniunea va vota în favoarea proiectului de regulament
al CEE-ONU în cauză privind omologarea REC pentru a permite stabilirea
unor cerințe armonizate la nivel internațional, ceea ce va facilita
comerțul internațional. Acest lucru va oferi întreprinderilor
europene posibilitatea de a se conforma unui ansamblu de cerințe
recunoscute la nivel mondial, și anume în țările care sunt
părți contractante la Acordul revizuit din 1958 al CEE-ONU.
·                        
Dispoziții în vigoare în domeniul
propunerii
Cerințele tehnice din domeniul propunerii
sunt în prezent stabilite la nivel național și, prin urmare, nu
există deocamdată o astfel de legislație nici la nivelul UE,
nici la nivelul CEE-ONU.
·                        
Coerența cu celelalte politici și
obiective ale Uniunii
Propunerea este în conformitate cu obiectivele
prevăzute de Regulamentul (CE) nr. 595/2009 privind omologarea de tip a
autovehiculelor și a motoarelor cu privire la emisiile provenite de la
vehicule grele (Euro VI) și de Directiva 97/68/CE privind apropierea
legislațiilor statelor membre referitoare la măsurile împotriva
emisiei de poluanți gazoși și de pulberi provenind de la
motoarele cu ardere internă care urmează să fie instalate pe
echipamentele mobile fără destinație rutieră, fiind, prin
urmare, în concordanță cu obiectivul UE de a asigura un nivel ridicat
de protecție a mediului pe întreg teritoriul Uniunii.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
 ·                         Consultarea părților interesate 
 Comisia Europeană a participat la elaborarea propunerii în cadrul Grupului informal al CEE-ONU privind REC, în cadrul căruia s-au reunit reprezentanți ai părților interesate, precum și ai statelor membre. De asemenea, în cursul redactării proiectului de document, au fost discutate aspecte esențiale ale textului cu ocazia reuniunii din 10 iulie 2012 a Comitetului tehnic-autovehicule. ·                         Evaluarea impactului Dispozițiile privind dispozitivele de postechipare destinate controlului emisiilor pot fi considerate o completare a legislațiilor CEE-ONU și UE privind emisiile în domeniul omologării motoarelor și vehiculelor grele (Euro VI) și al omologării utilajelor mobile nerutiere. În primul caz, a fost realizată o evaluare a impactului în cadrul căreia au fost evaluate mai multe opțiuni de politici. În ceea ce privește utilajele mobile nerutiere, o evaluare a impactului este în curs de elaborare și, prin urmare, nu se consideră a fi necesară efectuarea unei evaluări separate a impactului în scopurile adoptării proiectului de regulament al CEE-ONU. 
3.           ELEMENTELE JURIDICE ALE
PROPUNERII
·                        
Rezumatul acțiunii propuse
Propunerea va permite Uniunii,
reprezentată de Comisie, să voteze în favoarea proiectului de
regulament al CEE-ONU privind dispozițiile uniforme referitoare la
omologarea dispozitivelor de postechipare pentru controlul emisiilor (REC)
pentru vehicule grele, tractoare agricole și forestiere și utilaje
mobile nerutiere echipate cu motoare cu aprindere prin compresie.
·                        
Temei juridic
Ținând cont de obiectul și conținutul
deciziei Consiliului, temeiurile juridice sunt reprezentate de articolul 114
și articolul 218 alineatul (9) din TFUE. Procedura care trebuie
urmată pentru adoptarea deciziei Consiliului este cea stabilită la
articolul 4 alineatul (2) din Decizia 97/836/CE a Consiliului.
·                        
Principiul subsidiarității
Directiva 2008/50/CE stabilește
obiectivele referitoare la calitatea aerului în raport cu diferiții
poluanți și lasă la latitudinea statelor membre decizia privind
măsurile precise care trebuie luate în vederea respectării
obiectivelor de mai sus. În această privință, dispozitivele de
postechipare pentru controlul emisiilor pot juca un rol fundamental întrucât
instalarea acestora pe vehicule deja introduse pe piață este deseori
o inițiativă luată la nivel național făcând parte din
acțiunile necesare pentru îmbunătățirea calității
aerului.
Având în vedere contextul prezentat mai sus
și în conformitate cu principiul subsidiarității, este oportun
ca UE să adopte Regulamentul CEE-ONU privind omologarea REC, lăsând,
în același timp, la latitudinea statelor membre să decidă
dacă regulamentul ar trebui aplicat, la nivelurile naționale
respective, în scopurile omologării obligatorii a REC sau în alte scopuri.
Cu toate acestea, fără a aduce atingere capacității statelor
membre de a decide în limitele competențelor lor, normele de bază ale
Acordului din 1958 se aplică pe întregul teritoriu al UE și în
același mod în toate statele membre. 
Prin urmare, propunerea respectă
principiul subsidiarității.
·                        
Principiul proporționalității
Propunerea respectă principiul
proporționalității dat fiind că nu depășește
ceea ce este necesar pentru realizarea obiectivelor de garantare a bunei
funcționări a pieței interne, oferind în același timp un
nivel ridicat de protecție a mediului.
·                        
Alegerea instrumentelor
Instrumentul propus: decizie a Consiliului.
Recurgerea la o decizie a Consiliului se
consideră a fi adecvată, fiind în conformitate cu cerințele
prevăzute la articolul 218 alineatul (9) din TFUE.
4.           IMPLICAȚIILE BUGETARE
Propunerea nu are nicio implicație asupra
bugetului Uniunii.
2013/0333 (NLE)
Propunere de
DECIZIE A CONSILIULUI
privind poziția care urmează
să fie adoptată de Uniune în cadrul comitetului administrativ al
Comisiei Economice pentru Europa a Organizației Națiunilor Unite în
privința proiectului de regulament privind dispozițiile uniforme
referitoare la omologarea dispozitivelor de postechipare pentru controlul
emisiilor (REC) pentru vehicule grele, tractoare agricole și forestiere
și utilaje mobile nerutiere echipate cu motoare cu aprindere prin
compresie
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114, coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       Prin Decizia 97/836/CE a
Consiliului[1],
Uniunea a aderat la Acordul Comisiei Economice pentru Europa a
Organizației Națiunilor Unite (CEE-ONU) privind adoptarea de
specificații tehnice uniforme pentru vehicule cu roți, echipamente
și componente care pot fi montate și/sau folosite la vehicule cu
roți și condițiile pentru recunoașterea reciprocă a
omologărilor acordate pe baza acestor specificații („Acordul revizuit
din 1958”).
(2)       Cerințele standardizate
ale proiectului de regulament privind dispozițiile uniforme referitoare la
omologarea dispozitivelor de postechipare pentru controlul emisiilor (REC)
pentru vehicule grele, tractoare agricole și forestiere și utilaje
mobile nerutiere echipate cu motoare cu aprindere prin compresie[2] sunt menite să
înlăture barierele tehnice din calea comerțului cu dispozitive REC
între părțile contractante la Acordul revizuit din 1958 și
să garanteze că astfel de sisteme oferă un nivel ridicat de
performanță și de protecție a mediului.
(3)       Este adecvat să se
stabilească poziția care urmează să fie adoptată în
numele Uniunii în cadrul comitetului administrativ al Acordului revizuit din
1958 cu privire la adoptarea proiectului respectiv de regulament al CEE-ONU,
ADOTOU A PRESENTE DECISÃO : 
Articol unic 
Poziția care urmează să fie
adoptată de către Uniune, reprezentată de Comisie, în cadrul
comitetului administrativ al Acordului revizuit din 1958 este de a vota în
favoarea proiectului de regulament al CEE-ONU privind dispozițiile
uniforme referitoare la omologarea dispozitivelor de postechipare pentru
controlul emisiilor (REC) pentru vehicule grele, tractoare agricole și
forestiere și utilaje mobile nerutiere echipate cu motoare cu aprindere
prin compresie, astfel cum figurează acesta în documentul ECE TRANS/
WP.29/2013/119.
Adoptată la Bruxelles,
                                                                       Pentru
Consiliu
                                                                       
[1]               JO L 346, 17.12.1997, p. 78.
[2]               Documentul ECE TRANS/WP.29/2013/6 al CEE-ONU.